120 



ægte Morplanter; nogle af dem findes dog ogsaa paa aabne Steder, 

 saaledes træffes Aabenblomstret Sommerkonval i Moser, mest imel- 

 lem Mos. Den er ret sjælden i Danmark, men almindelig i den 

 største Del af Norge (sjælden paa Vestlandet), Paa Island er den 

 fundet et enkelt Sted ; derimod er en lav, men storblomstret Form 

 (var. grandifiora (Radius) DC.) almindelig i Grønland. Vor Plante 

 er smuk og stadselig, naar den i Juni — Juli blomstrer. Den 

 oprette, 15 — 40 cm høje Blomsterstængel bærer talrige store, 

 hvide og aabne Blomster, der vender til Siden, saaledes at de to 

 bageste, noget indadbøjede Kronblade beskytter Støvdragerne mod 

 Regn; Griflen er lang og bøjet nedad i en Krumning. Blomsten 

 har en svag Vellugt og besøges af forskellige Insekter. 



Tav. 152. Fig. 1. Rodstok med Bladroset og Blomsterstængel. Fig. 2. 

 Blomst i Længdesnit (Vi). Fig. 3. Støvdrager (Vi). Fig. 4. Kapsel (Vi). Fig. 5. 

 Frø (stærkt forstørret). 



153. Liden Sommerkonval, Pirola minor L. 

 N. Liden Perleblom, kugleblomstret vintergrøn. Isl. Klukkublém. 



Liden Sommerkonval ligner meget foregaaende, men adskiller 

 sig ved den mindre, mere lukkede og hængende Blomst og den 

 korte, rette Griffel (Figg. 2 og 3); Bladene er mindre og tæt 

 rundtakkede. Den bliver 10 — 30 cm høj og findes mest i Skove, 

 ret almindeligt i Danmark. I Norge er den hyppig gennem hele 

 Landet til højt over Skovgrænsen ; den er ogsaa funden i Island. 

 Den blomstrer i Juni— Juli. 



Tav. 15.3. Fig. 1. Rodstok og Bladroset samt en blomstrende og en næ- 

 sten afblomstret Stængel. Fig. 2. Blomst med kunstigt udbredt Krone (Vi). 

 Fig. 3. Kapsel (Vi). 



154. Ensidig Sommerkonval, Pirola secunda L. 

 N. Ensidig vintergrøn. Isl. Vetrarlaukur, Grænlilja. 



Ensidig Sommerkonval er uanseligere end de foregaaende, 

 idet Kronen er betydelig mindre og grønlig hvid, nærmest klokke- 

 formet; Støvdragerne rager lidt ud af den, men er dog kortere 

 end den rette Griffel; Selvbestøvning maa kunne finde Sted, da 

 Blomsten er hængende, idet det tørre Støv drysser fra Støvknap- 

 perne ned paa Arret. Sit Navn har den, fordi alle Blomsterne i 

 Klasen vender til samme Side. Den er 5—15 cm høj. Bladene er 

 tyndere end de foregaaende Arters, men overvintrer dog. Den 

 findes hist og her i Skove i Danmark og hyppigere i Norge, og 

 blomstrer i Juli. 



